Marde čəzo

Ysət vejni kišvəronədə marde čəzo beǧanun hisob bejdə, čo gylonədə — bənə ǧanuniujǧunə činojətə čəzo bo vej gonə činojəton. 

Umumi dynjoədə ha sor 1000 tosə 1500 odəm marde čəzo səjdən. Ce marde čəzo alternativ tosə žimoni oxoj həbse. 

 Marde čəzo čuron 
Marde čəzo čo bejdə bə ixtisosin kardə byə ijən bə ixtisosin kardə nybyə. Kejnə marde čəzo ixtisosin kardə byə bəvədə bə čurbəčurə činojəton bəzynen čurbəčurə marde čəzo čuron təjin be, əmma kejnə ixtisosin kardə nybyə — ǧanunədəti i gylə marde čəzo čuri  təjin kardejdə bə həmmə činojəton, bə komon bəbe marde ǧəror bekarde.

Ysətnə dynjoədə bə vyrə rosnijə marde čəzo čuron:

 De gullə kyšte čəzo
 Ehaštej
 Syǧ ǧande
 Marde injeksijə
 Elektrikə səndəl
 Sə obyrnije
 Ǧazə cəšmə
 De azoti tosnije

De Amnesty International məlumoti 2018 sorədə dynjoədə  bo marde čəzo ym cəmon oko doə byəbin: ehašte (10 gylə kišvər), de gullə kyšte (6 gylə kišvər), marde injeksijə (4 gylə kišvər), sə obyrnije (javli Səudi Ərəbistanədə) ijən elektikə səndəl (javli AIŠ)Death sentences and executions 2018 - https://web.archive.org/web/20190417152049/https://amnesty.org.ru/img/page3.jpg. 

 Səvonon 
Tispir:Marde čəzo
Tispir:Žimoni həx
Tispir:Činojətə čəzo